

Ημερομηνία: 12/3/2016

**Προς: κ. Θρασύβουλο Καλογρίδη**

**Πρόεδρο Ε.Ο.Α.Ε.Ν.**

**(ΕΠΙΜΕΛΗΤΗΡΙΟ ΛΕΣΒΟΥ)**

**Θέμα: World Commerce Valley – Yanjiao International Trade City**

**Αγαπητέ Κύριε Καλογρίδη,**

Σε συνέχεια της συνάντησης μαζί σας και της ενημέρωσης που είχαμε, επιθυμούμε να σας ευχαριστήσουμε για το έντονο ενδιαφέρον που δείξατε για την προώθηση των ελληνικών επιχειρήσεων στην αγορά της Κίνας με την ενεργό στήριξη του δικτύου του ΕΟΑΕΝ για την συμμετοχή των μελών-επιχειρήσεων σας στο Παγκόσμιο Κέντρο Εμπορίου Κίνας.

Η εταιρία μας είναι ο αποκλειστικός αντιπρόσωπος του WORLD COMMERCE VALLEY – YANJIAO INTERNATIONAL TRADE CITY για την Ελλάδα και την Κύπρο και προσκαλεί επιχειρήσεις να συμμετάσχουν στη διαρκή του έκθεση **Αγαθών και Υπηρεσιών**, όπου θα έχουν την ευκαιρία να προβληθούν σε ένα ευρύτατο πεδίο εξειδικευμένων Κινεζικών Επιχειρήσεων που αναζητούν ελληνικά προϊόντα και υπηρεσίες.

Με την λειτουργία του World Commerce Valley θα καταστεί ένας μεγάλος «Εισαγωγέας» και «Αγοραστής» Αγαθών και Υπηρεσιών Τουρισμού Τέχνης και Πολιτισμού δημιουργώντας μία “καινούργια ταυτότητα εισαγωγών” της Κίνας . Πρόκειται για ένα καινοτόμο έργο, η καινοτομία του οποίου έγκειται στη διαφοροποίηση του από τα υπάρχοντα εμπορικά κέντρα, ενώ στόχος του είναι η ανάδειξη, προώθηση και εμπορία Προϊόντων & Υπηρεσιών **ανά χώρα** (**Country Brand**).

Οι εξωστρεφείς επιχειρήσεις θα έχουν την ευκαιρία να εισέλθουν με οργανωμένο τρόπο στην αγορά του 1,3 δις καταναλωτών. Για τις Ελληνικές επιχειρήσεις που θα εγκαταστήσουν μόνιμο περίπτερο έχουμε επιτύχει ιδιαίτερα ευνοϊκούς οικονομικούς όρους και πλήθος διασφαλίσεων. Οι μόνιμοι εκθεσιακοί χώροι του Κέντρου θα περιλαμβάνουν μόνιμο εκθετήριο, ηλεκτρονική πλατφόρμα πωλήσεων και άλλες υπηρεσίες, ενώ στο εγγύς μέλλον όταν προστεθούν και **τελωνειακές αποθήκες, ο εκτελωνισμός θα γίνεται εντός του Κέντρου.** Ο Ελληνικός χώρος, εμβαδού 10.000 τ.μ., θα έχει **«άρωμα, χρώμα και πολιτισμό Ελλάδας»,** είναι σχεδιασμένος από Έλληνες αρχιτέκτονες και θα αποτελέσει «**σημείο αναφοράς για όλη την Κίνα**». Το χαμηλό κόστος συμμετοχής, το οποίο στην ουσία είναι επιδότηση από πλευράς του Παγκόσμιου Κέντρου προς τις Ελληνικές Εταιρίες, επιτρέπει τη συμμετοχή ακόμη και των μικρών ή μικρομεσαίων επιχειρήσεων του κλάδου.

Η μόνιμη έκθεση στις νεόδμητες εγκαταστάσεις του 1ου κτιρίου θα εγκαινιασθεί στις **12 Ιουλίου 2016 με την Ελλάδα και την Κύπρο να είναι από τις πρώτες χώρες** που θα εισέλθουν μαζί με το Βέλγιο, τον Καναδά και τη Ν. Κορέα.

Σε συνέχεια των παραπάνω, σας παρακαλούμε:

* Αν το κάθε επιμελητήριο-μέλος σας επιθυμεί την συμμετοχή του στο Παγκόσμιο Κέντρο Εμπορίου Κίνας για την προβολή των τοπικών προϊόντων καθώς και την τουριστική προβολή της περιοχής που εκπροσωπεί, να επικοινωνήσει μαζί μας.
* Κάθε επιμελητήριο –μέλος σας- μπορεί να μας υποδείξει τουλάχιστον 5 επιχειρήσεις από τον τομέα εμπορίου, μεταποίησης και τουρισμού που ενδιαφέρονται να συμμετάσχουν στο Παγκόσμιο Κέντρο Εμπορίου Κίνας, προκειμένου να αυξήσουν την εξαγωγική τους δραστηριότητα καθώς και να επιτύχουν στην ανάπτυξη των παρεχομένων τουριστικών υπηρεσιών τους.

**Σας ευχαριστούμε πολύ για το ενδιαφέρον σας και τον χρόνο που μας αφιερώσατε,**

**Με ιδιαίτερη εκτίμηση,**

**Μιχάλης Καράμαλης**

Πρόεδρος

Kaperoni BFG S.A.
Διονύσου 128 Μαρούσι, 151 24 Αθήνα

Τηλ. Επικοινωνίας: +302106104440, 6944206585
[www.kaperonigroup.com](http://www.kaperonigroup.com)

[www.shengjicang.com](http://www.shengjicang.com)